CELEX: 22006D0013
Language: et
Date: 2005-12-08 00:00:00
Title: 2006/13/EÜ: EÜ–Fääri saarte ühiskomitee otsus nr 2/2005,  8. detsember 2005 , otsuse nr 1/2001 (millega kehtestatakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelist kokkulepet täiendava veterinaarküsimusi käsitleva protokolli rakendussätted) muutmise kohta

13.1.2006   
            
            
               ET
            
            
               Euroopa Liidu Teataja
            
            
               L 8/46
            
         EÜ–FÄÄRI SAARTE ÜHISKOMITEE OTSUS nr 2/2005,
   8. detsember 2005,
   otsuse nr 1/2001 (millega kehtestatakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelist kokkulepet täiendava veterinaarküsimusi käsitleva protokolli rakendussätted) muutmise kohta
   (2006/13/EÜ)
   EÜ–FÄÄRI SAARTE ÜHISKOMITEE,
   võttes arvesse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel kirjavahetuse vormis sõlmitud kokkulepet,
   võttes arvesse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelist kokkulepet täiendavat veterinaarküsimusi käsitlevat protokolli, (1) eriti selle artikli 2 esimest lõiku,
   ning arvestades järgmist:
   
               (1)
            
            
               EÜ–Fääri saarte ühiskomitee veterinaariaalase töörühma istungil Brüsselis 24. augustil 2004 tutvustasid Fääri saared oma kalahaigusi käsitlevat situatsioonplaani ja lõhe nakkava aneemiaga nakatunud kalade likvideerimise kava; ühenduse eksperdid leidsid, et mõlemad dokumendid on kooskõlas ühenduse eeskirjadega ning seega võib need heaks kiita.
            
         
               (2)
            
            
               Veterinaariaalane töörühm soovitas Fääri saared lülitada ka ühenduse loomahaigustest teatamise süsteemi.
            
         
               (3)
            
            
               Seepärast soovitas veterinaariaalane töörühm EÜ–Fääri saarte ühiskomitee otsust nr 1/2001 (2) vastavalt muuta,
            
         ON TEINUD JÄRGMISE OTSUSE:
   Artikkel 1
   EÜ–Fääri saarte ühiskomitee otsust nr 1/2001 muudetakse järgmiselt.
   
               1.
            
            
               Artiklisse 7 lisatakse järgmine lõige:
               “3.   Fääri saared rakendavad nõukogu direktiivi 82/894/EMÜ (3) ning hakkavad osa võtma loomahaigustest teatamise süsteemist (ADNS). Fääri saarte osalemise korra lepivad kokku komisjoni ja Fääri saarte ametiisikud.
            
         
               2.
            
            
               Artikli 11 lõike 1 kolmas lõik asendatakse järgmisega:
               “Fääri saared on esitanud veterinaariaalasele töörühmale situatsioonplaani vastavalt direktiivi 93/53/EMÜ artiklile 15. Kooskõlas direktiivi 93/53/EMÜ artikliga 6 sisaldab situatsioonplaan likvideerimiskava. Septembris 2004 esitatud situatsioonplaan ja likvideerimiskava on heaks kiidetud koos kõnealuses plaanis sätestatud vaktsineerimiskorraga. Plaani hilisem ajakohastamine esitatakse komisjonile heakskiitmiseks pärast liikmesriikide teavitamist toiduahela ja loomatervishoiu alalises komitees.”.
            
         
               3.
            
            
               Artikli 11 lõige 2 jäetakse välja.
            
         Artikkel 2
   Käesolev otsus jõustub selle vastuvõtmisele järgneva kuu esimesel päeval.
   
      Brüssel, 8. detsember 2005
      
         
            Ühiskomitee nimel
         
         
            eesistuja
         
         Pierre FAUCHERAND
         
      
   
   
      (1)  EÜT L 305, 30.11.1999, lk 26.
   
      (2)  EÜT L 46, 16.2.2001, lk 24.
   
      (3)  EÜT L 378, 31.12.1982, lk 58.”.